**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO** **NR. 5TS-1472 „DĖL LAZDIJŲ RAJONO SAVIVALDYBĖS BŪSTO FONDO SĄRAŠO PATVIRTINIMO“ PAKEITIMO**

2018 m. liepos 11 d. Nr. 34-1411

Lazdijai

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

 1. Pakeisti Lazdijų rajono savivaldybės būsto fondo sąrašą, patvirtintą Lazdijų rajono savivaldybės tarybos 2015 m. vasario 23 d. sprendimu Nr. 5TS-1472 „Dėl Lazdijų rajono savivaldybės būsto fondo sąrašo patvirtinimo“:

 1.1. Pripažinti netekusiu galios I skyriaus ,,Savivaldybės būstai, kurie nuomojami ne socialinio būsto nuomos sąlygomis“ 27 punktą;

 1.2. Pripažinti netekusiu galios I skyriaus ,,Savivaldybės būstai, kurie nuomojami ne socialinio būsto nuomos sąlygomis“ 53 punktą;

 1.3. Papildyti II skyrių ,,Socialinis būstas“ 109 punktu:

|  |  |  |  |
| --- | --- | --- | --- |
| 109. | Lazdijų m., Vilniaus g. 42-6 | 34,42+(3,85) | 5993-0001-7012:0006 |

 1.4. Papildyti II skyrių ,,Socialinis būstas“ 110 punktu:

|  |  |  |  |
| --- | --- | --- | --- |
| 110. | Lazdijų r. sav., Šeštokai, Jaunimo g. 1-1 | 68,74+(10,40) | 5998-3004-7011:0006 |

 2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rimvydas Kupstas

2018-07-10

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO NR.** [**5TS-1472**](http://10.103.1.4:49201/aktai/Default.aspx?Id=3&DocId=34679) **„DĖL LAZDIJŲ RAJONO SAVIVALDYBĖS BŪSTO FONDO SĄRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-07-10

Lazdijai

 Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. vasario 23 d. sprendimo Nr. [5TS-1472](http://10.103.1.4:49201/aktai/Default.aspx?Id=3&DocId=34679) „Dėl Lazdijų rajono savivaldybės būsto fondo sąrašo patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

 ***Šio sprendimo projekto tikslas*** – pakeisti Lazdijų rajono savivaldybės būsto fondo sąrašą, patvirtintą Lazdijų rajono savivaldybės tarybos 2015 m. vasario 23 d. sprendimu Nr. [5TS-1472](http://www.infolex.lt/lazdijai/Default.aspx?Id=3&DocId=34679) „Dėl Lazdijų rajono savivaldybės būsto fondo sąrašo patvirtinimo pakeitimo“ ir pripažinti netekusiu galios I skyriaus ,,Savivaldybės būstai, kurie nuomojami ne socialinio būsto nuomos sąlygomis“ 27 ir 53 punktus, perkeliant šiais punktais pažymėtus savivaldybės būstus, kurie buvo nuomojami ne socialinio būsto nuomos sąlygomis, esančius Lazdijų m. Vilniaus g. 42-6 ir Lazdijų r. sav. Šeštokai, Jaunimo g. 1-1, juos įrašant į II skyrių ,,Socialinis būstas“ 109 ir 110 punktais.

 ***Kaip šiuo metu yra sprendžiami projekte aptarti klausimai*** – pripažinti netekusiu galios I skyriaus ,,Savivaldybės būstai, kurie nuomojami ne socialinio būsto nuomos sąlygomis“ 27 ir 53 punktus, kuriuose buvo įrašyti butai, esantys Lazdijų m. Vilniaus g. 42-6 ir Lazdijų r. sav. Šeštokuose, Jaunimo g. 1-1, nes su buvusiais šių butų nuomininkais yra nutrauktos butų nuomos sutartys. Šie butai yra perkeliami į II skyrių ,,Socialinis būstas“, juos įrašant 109 ir 110 punktais, kadangi su naujais šių butų nuomininkais yra sudarytos nuomos sutartys.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** *-* priėmus šį Lazdijų rajono tarybos sprendimą, galiojančių teisės aktų pakeisti ar panaikinti nereikės.

 ***Rengiant projektą gauti specialistų vertinimai ir išvados*** - dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

 Ekonomikos skyriaus vyr. specialistas Rimvydas Kupstas